Diari Oficial de la Generalitat Valenciana


Sumari del DOGV 1420, del 12-11-1990 (1990/819351)

RESOLUCIÓ de 3 de setembre de 1990, de la Conselleria de Cultura, Educació i Ciència, per la qual es convoca amb caràcter experimental un programa integral de formació didàctica en l'àrea de les llengües, per al professorat de nivell no universitari de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1420

Data del DOGV
:   12-11-1990

Secció del DOGV
:   ALTRES DISPOSICIONS

Número del document
:   1990/819351


Data del document
:   03-09-1990

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 3 de setembre de 1990, de la Conselleria de Cultura, Educació i Ciència, per la qual es convoca amb caràcter experimental un programa integrat de formació didàctica en l'àrea de les llengües, per al professorat de nivell no universitari de la Comunitat Valenciana.  
Dins del Pla de Formació del Professorat, apareix la necessitat d'abordar l?ensenyament de les llengües (valencià, castellà, francès i anglès) des d'un enfocament integrador que està justificat àmpliament per raons de diferent ordre com són les característiques del procés psicolingüístic d'aprenentatge de les llengües, les exigències d'una metodologia activa que tinga en compte els coneixements pragmàtics dels alumnes com a usuaris d'una llengua, el marc sociolingüístic de la Comunitat Valenciana, la realitat plurilingüe d'Europa i les exigències del currículum de llengües de la Reforma.  
El programa pretén aconseguir, des d'una perspectiva transdisciplinària de l'aprenentatge lingüístic, un enfocament integrador del procés d'aprenentatge i adquisició de la competència lingüística comptant amb els processos cognitius que implica aquest aprenentatge.  
Es considera molt important plantejar un programa de formació del professorat de llengües que garantesca una reflexió convergent entorn de tots aquests plantejaments.  
Tanmateix, donat el caràcter experimental d'aquesta convocatòria, el seu àmbit apareix circumscrit a la proximitat del lloc on es realitzarà el curs. No obstant això, de les places, que es reserva l'Administració, s'assignaran un nombre determinat de places al professorat de Castelló i Alacant amb la finalitat que en convocatòries successives el curs s'amplie a les esmentades seus.  
Per tot això, i fent ús de les competències que em confereix l?article 15 de Decret 95/1987, de 17 d'agost, del Consell de la Generalitat Valenciana, resolc  
Primer. Convocatòria  
Convocar un programa integrat de formació didàctica en  
l?àrea de les llengües, amb caràcter experimental, destinat al professorat d'EGB i EM de centres públics i privats concertats de la Comunitat Valenciana que impartesquen classe a alumnes en edats compreses entre 12 i 16 anys.  
Segon. Finançament  
L?esmentat programa serà sufragat a càrrec del programa 423.10 del pressupost de l'any 1990 i de les aplicacions pressupostàries que determine el caràcter de la despesa.  
Tercer. Organització  
La realització de les diferents fases del programa de formació correspon a la Direcció General d'Ordenació i Innovació Educativa a través del Servei de Formació del Professorat, i comptarà amb la participació dels Centres de Professors de la Comunitat Valenciana.  
Quart. Objectius  
Atés que el curs no té com a finalitat el reciclatge lingüístic, sinó la reflexió conjunta dels professors/res de les diferents llengües sobre la didàctica d'aquestes, els tres objectius primordials seran:  
1. Obrir un procés de diàleg i d'informació, i estimular la reflexió conjunta dels professors de les diferents llengües  
2. Elaborar materials i dissenyar plans d'actuació didàctica en les diferents llengües, des d'una perspectiva coherent amb un enfocament processual i integrador de l'aprenentatge lingüístic.  
3. Aplicar una metodologia d'investigació sobre la pràctica didàctica en les classes, en un març interactiu de construcció dels coneixements.  
Cinqué. Participants  
El programa va dirigit al professorat d'EGB i EM que imparteix docència en centres públics i centres privats concertats de la Comunitat Valenciana.  
Es convoquen 68 places: 60 d'oferta pública i 8 que l?Administració assignarà al professorat de l'àrea de llengües : valencià, castellà, francès i anglès, de les províncies de Castelló i Alacant.  
Les 60 places d'oferta pública, es distribuiran entre el professorat de la província de València en aquesta convocatòria, atés el seu caràcter experimental, de la manera següent:  
- 15 places per a valencià.  
- 15 places per a castellà.  
- 15 places per a francès.  
- 15 places per a anglès.  
De les places d'oferta pública es destinarà un màxim d'un 5% per al professorat que imparteix docència en centres privats concertats.  
El professorat participant haurà de:  
- Estar en situació de funcionari actiu en centres públics  
- Tenir un contracte indefinit en centres privats concertats  
- Es valoraran molt positivament les sol·licituds que corresponguen a professors/res d'un mateix centre i de distintes llengües, ja que d'aquesta manera s'afavorirà l'aplicació pràctica d'un enfocament integrador de les llengües.  
Sisé. Estructura del programa  
La duració del programa serà d'un any i constarà dels mòduls següents:  
1. Mòdul intensiu. D'un mes de durada que es realitzarà dins del primer trimestre de 1991, i que tractarà els aspectes següents:  
a) Aspectes psicològics de l'aprenentatge de les llengües (enfocament cognitiu).  
b) Aspectes lingüístico- comunicatius de l'ensenyament- aprenentatge de les llengües (enfocament psicopragmàtic).  
c) Aspectes sociolingüístics de l'ensenyament aprenentatge de les llengües.  
2. Mòduls teòrico- pràctics. De dos mesos de durada que tindrà lloc dins del primer trimestre de 1991, i que tractarà els aspectes següents:  
a) Mòdul teòrico- pràctic: enfocament d'àrea (1 mes).  
b) Mòdul teòrico- pràctic: enfocament de matèria (1 mes).  
3. Mòdul de seguiment. En els centres, amb elaboració d'una memòria- projecte que inclourà aspectes d'avaluació- autoavaluació. Aquesta memòria haurà de presentar-se durant el mes de juny.  
Seté. Condicions de participació  
Les condicions de participació seran les següents:  
a) La matrícula i l?assistència als cursos serà gratuïta.  
b) Durant el Mòdul Intensiu, el professorat seleccionat de centres públics serà eximit de docència, per a la qual cosa la Conselleria de Cultura, Educació i Ciència nomenarà els substituts necessaris. Les despeses derivades de les substitucions del professorat seleccionat de centres privats concertats aniran a càrrec de la Direcció General de Centres i Promoció Educativa.  
Als participants el lloc de residència i centre de treball dels quals es trobe fora del lloc on es realitzen les activitats de formació, en un radi superior a 20 Km, els seran abonades les despeses de desplaçament des del lloc de residència a la ciutat on s'imparteix el curs i viceversa. Així mateix, se sufragaran les despeses d'allotjament i restauració quan s?acrediten dificultats diàries de desplaçament.  
El professorat que necessite viatjar en vehicle particular haurà de sol·licitar autorització prèvia al Servei de Formació del Professorat de la Direcció General d'Ordenació i Innovació Educativa perquè li siguen abonades les despeses per desplaçament.  
c) Els professors i professores participants quedaran obligats a realitzar les activitats programades en el curs.  
d) Per coherència amb l'apartat 7.c) i 6.3 la Comissió Seleccionadora valorarà la proximitat al lloc on es realitza el curs.  
e) Per a assegurar que l?oferta de formació del professorat puga fer-se extensiva al major nombre possible de participants, un mateix sol·licitant no podrà accedir a dos o més cursos o programes que coincidesquen en un mateix període de temps.  
De la mateixa manera, si algun participant ha estat seleccionat en dues o més convocatòries simultàniament solament podrà participar en una d?aquestes.  
Vuité. Documentació que ha de ser aportada  
a) Instància de sol·licitud i currículum, segons model annex. El currículum de l?interessat o la interessada serà detallat i s'haurà de certificar en cas de ser seleccionat/da.  
b) Fotocòpia de l'acta del Consell Escolar del centre per la qual aquest es compromet a donar suport i facilitar la realització en el centre de totes aquelles activitats que es deriven d'aquest programa de formació.  
Nové. Termini i lloc de presentació de les sol·licituds i documentació  
El termini de presentació de sol·licituds serà d'un mes a partir de la data de publicació en el Diari Oficial de la Generalitat Valenciana d'aquesta Ordre.  
Les sol·licituds es podran presentar als Serveis Territorials de Cultura i Educació d'Alacant, Castelló i València, als Centres de Professors o per qualsevol dels mitjans que estableix l'article 66 de la Llei de Procediment Administratiu.  
Deu. Comissió seleccionadora  
La convocatòria serà resolta per una Comissió presidida pel director general d'Ordenació i Innovació Educativa o persona en qui delegue, i composta per:  
- El cap del Servei de Formació del Professorat, o persona en qui delegue.  
- El cap del Servei d'Ensenyament del Valencià, o persona en qui delegue.  
- El cap del Programa d'Innovació i Reformes Experimentals, o persona en qui delegue.  
- La cap del Servei d'Ordenació Acadèmica, o persona en qui delegue.  
- La directora del Programa.  
- Un coordinador o coordinadora del programa.  
- Dos assessors o assessores de llengua de CEP, a proposta del director general d'Ordenació i Innovació Educativa.  
Actuarà com a secretari de la Comissió, amb veu però sense vot, un funcionari o funcionària de la Direcció General d'Ordenació i Innovació Educativa, designat pel director general.  
A les reunions de la Comissió podran assistir, amb veu, però sense vot, representants dels Sindicats que formen part de la Mesa Sindical Sectorial d'Educació.  
Onze.  
Exposició pública de les llistes de seleccionats i reclamacions  
La relació de seleccionats es farà pública a la Conselleria de Cultura, Educació i Ciència, als Centres de Professors i als Serveis Territorials de Cultura i Educació, i hi haurà un termini de set dies per a reclamar davant la Comissió seleccionadora.  
Les reclamacions seran trameses directament a la Direcció General d'Ordenació i Innovació Educativa (Av. Campanar, 32, 46037- València).  
Una volta resoltes les reclamacions es farà pública la llista definitiva de centres admesos, i la Direcció General d'Ordenació i Innovació Educativa els ho notificarà i n?assabentarà també els Serveis Territorials de Cultura i Educació i els Centres de Professors.  
Dotze. Retirada de documentació  
La documentació presentada pels concursants, es podrà retirar del Servei de Formació del Professorat de la Direcció General d'Ordenació i Innovació Educativa, durant els dos mesos següents a la publicació de la Resolució definitiva en el Diari Oficial de la Generalitat Valenciana, directament per l?interessat o persona degudament autoritzada presentant fotocòpia del DNI de l?interessat. Transcorregut aquest termini de temps, es perdrà tot dret sobre aquesta.  
València, 3 de setembre de 1990. - El Director General d'Ordenació i Innovació Educativa: Baltasar Vives i Moncho.  
ANNEX  
INSTANCIA DE SOL·LICITUD  
A) Dades del centre:  
Tipus de centre: Públic Privat concertat   
Nom del centre   
Adreça   
Localitat CP tel   
B) Dades personals del professor o professora  
Noms i cognoms   
Adreça CP   
Localitat Província   
DNI Telèfon   
C) Dades professionals:  
Especialitat   
Assignatura o assignatures que imparteix   
Cicle que imparteix en l'any escolar 1990-91   
D) Participació en convocatòries públiques i plans institucionals  
a) Participació amb el centre en els plans experimentals de Reforma Educativa   
b) Participació amb el seu centre en projectes i activitats que organitza un CEP   
c) Participació en convocatòries públiques de projectes d'innovació, investigació i experimentació   
Títols dels projectes:  
   
   
   
- Anys en què ha participat en aquests projectes   
d) Participa amb el centre en la línia d'ensenyament en valencià   
Anys que ha impartit l'àrea en valencià   
E) Currículum:  
- Expedient acadèmic:  
Titulació   
Especialitat   
Altres títols   
- Experiència docent com a professor en l'àrea, objecte de la Convocatòria   
Anys d'experiència docent en l'àrea, cicle o matèria   
- Participació en grups i seminaris en relació amb la matèria del curs  
Nombre de grups   
Anys de durada   
- Títols dels projectes   
   
- Publicacions de caràcter científic o didàctic relacionades amb la matèria:  
Nombre   
- Coneixement del valencià   
- Altres mèrits   
   
   
 , de de 1990.  
Vist i Plau Signat:  
La Direcció del centre El sol·licitant  
DIRECCIO GENERAL D'ORDENACIO I INNOVACIO EDUCATIVA